Sekolah Menengah Kebangsaan Desa Petaling

Sekolah Menengah Kebangsaan Desa Petaling adalah Sekolah Menengah Kebangsaan yang ditubuhkan pada 2 Januari 2002. Sekolah ini dibuka dan diuruskan pentadbirannya buat kali pertama oleh Datin Hajah Masarah binti Mat Dun. Sekolah ini terletak di Desa Petaling, Kuala Lumpur. Pada mulanya, sekolah ini dikenali dengan nama Sekolah Menengah Kebangsaan Kampung Malaysia Tambahan. Kemudian, dinaik taraf kepada Sekolah Menengah Kebangsaan Desa Petaling sehingga kini. Pada 201828/5*, Sekolah Menengah Kebangsaan Desa Petaling memiliki seramai 528 pelajar lelaki dan 488 pelajar perempuan, menjadikan jumlah keseluruhan pelajar sebanyak 1016 orang. Pelajar tingkatan 3 adalah yang teramai iaitu sebanyak 201 orang. Sejarah Sekolah Sejarah sekolah ini telah bermula sejak pembukaannya pada 2 Januari 2002 di bawah pimpinan Datin Hajah Masarah bt Mat Dun sebagai pengetua pertama. SMK Desa Petaling sebelum ini dikenal dengan nama SMK Kampung Malaysia Tambahan bermula dengan 1 sesi persekolahan, dengan 15 orang guru, 4 orang staf sokongan dan 201 orang pelajar, telah meningkat kepada 2 sesi persekolahan pada tahun 2007 sehingga kini. Sekolah ini telah dirasmikan pada 30 Jun 2007 oleh Yang Berhormat Dato' Sri Zulhasnan Rafique. Jumlah bilangan pelajar bertambah setiap tahun sehingga mencapai 1,500 orang pelajar pada tahun 2012. Bilangan guru pada tahun 2012 ialah 107 dan staf sokongan ialah 15 orang. Bilangan kelas juga bertambah kepada 47 buah kelas. Di samping itu, kelas Pendidikan Khas juga turut dibuka pada tahun 2003 dengan 6 kelas. Sejajar dengan pertambahan guru dan murid, prasarana sekolah juga tidak ketinggalan diberi perhatian. Pusat Akses Komputer, Bilik Muzik dan Kantin sekolah telah dinaiktarafkan. Taman Herba Sains, Taman Unit Bimbingan dan Kaunseling, Taman Ala Inggeris telah diwujudkan. Sebagai langkah keselamatan pihak sekolah juga telah memasang CCTV di beberapa bahagian di kawasan sekolah untuk mengawal disiplin pelajar serta keselamatan sekolah bermula pada Oktober 2009. Menjelang tahun 2010, beberapa bilik telah dinaiktaraf, iaitu Bilik Alat Pandang Dengar (APD), Makmal Bahasa diubahsuai menjadi Makmal Komputer baharu, Bilik Jahitan diubahsuai menjadi bilik darjah dan Bilik PPDa dibangunkan pada tahun 2011, Bilik Siaraya, Bilik Fail, Bilik Setiausaha Sukan serta Bilik Penyelaras Kokurikulum telah dibangunkan. Segala program yang dirancang telah dilaksanakan dengan jayanya. Dalam bidang akademik, SMK Desa Petaling terus berusaha untuk memberikan pendidikan yang berkualiti serta meningkatkan prestasi pelajar yang lebih cemerlang seiring dengan pembelajaran abad ke-21. Visi Sekolah Pendidikan Berkualiti Insan Terdidik Negara Sejahtera. Misi Sekolah Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara. Matlamat Sekolah Memberikan pendidikan untuk memperkembang potensi individu secara seimbang dan bersepadu meliputi aspek intelek, rohani, emosi dan jasmani bagi melahirkan insan yang sentiasa berusaha, berilmu dan berjasa. Falsafah Sekolah Mengutamakan perkembangan potensi diri yang bersepadu dan seimbang, berilmu, berakhlak mulia dan beramal soleh melalui usaha untuk meningkatkan kualiti pengurusan secara berterusan dengan berteraskan budaya kerja cemerlang, profesional, dan penyayang demi mencapai kesejahteraan diri, keluarga, agama, bangsa dan negara. Lencana Sekolah Penerangan Tentang Lencana Sekolah Warna Lencana Bendera Sekolah Lagu Sekolah SMKDP Cemerlang Kami putera puteri harapan bangsa Berilmu, Beriman, Berjasa Berdisiplin, setia bersemangat waja Demi nusa, bangsa tercinta Chorus: Bersatu mencapai cita murni Bersama menghadapi cabaran Di dalam era globalisasi Mara terus berjaya Maju dalam sains teknologi Cemerlang dalam pelbagai bidang Warga SMK Desa Petaling Mara terus gemilang Kami putera puteri harapan bangsa Pewaris kepimpinan Negara Berbilang kaum dan berbilang agama Hidup harmoni dan sehati sejiwa Maju SMKDP-ku yang tercinta Ciptaan: En. Md. Said bin Bidin Lirik: En. Md Said bin Bidin, Pn. Yean Hoor Shian, Pn. Zasliza Binti Abu Samah Pentadbir Pengetua {| class="wikitable" |- ! Nama ! Tempoh berkhidmat |- | Datin Hajah Masarah Bt Mat Dun | Jan 2002–Jan 2005 |- | Pn. Shamshiah Bt Ahmad | Mac 2005–Apr 2007 |- | Pn. Zainun Bt Ahmad | Mei 2007–Okt 2008 |- | Pn. Hajah Sulasteri Bt Ibrahim | Dis 2008–Jan 2015 |- | En. Kamarul Azman Bin Md Arif | Feb 2015–Sep 2016 |- | En. Wong Kum Ming | Sep 2016–Feb 2018 |- | Pn. Aminah Bt Daud | Feb 2018-Sep 2021 |- | Pn. Zuraida Hamsiah Bt Mohamed Nasir | Dis 2021-hingga Jun 2024 |- | Datin Che Zaviah binti Abdullah | Jun 2024-hingga kini Pencapaian Akademik Kokurikulum Sukan Rumah Sukan Acara Majalah Sekolah Majalah sekolah, yang dikenali sebagai SULUH BESTARI, merupakan majalah terbitan SMKDP yang diuruskan oleh lembaga Sidang Redaksi yang dianggotai oleh sepasukan pelajar dan guru yang menjadi tulang belakang kepada penerbitan majalah ini. Majalah ini mengumpulkan koleksi gambar dan rencana peristiwa tahunan sekolah serta turut menyiarkan karya-karya pelajar. Turut disertakan gambar barisan warga SMKDP untuk dijadikan kenangan bagi setiap tahun terutama bagi pelajar yang bakal menjadi lepasan sekolah. Alamat Sekolah Menengah Kebangsaan Desa Petaling Jalan 3/125 Desa Petaling, Kuala Lumpur, Malaysia Telefon : +603-90589302 Fax : +603-90594501 Pautan luar Laman Web Rasmi SMK Desa Petaling